Hver morgen er der 20-25 elever, der vælger at starte dagen med en portion nærende havregryn i skolens kantine. Det skriver Nordjyske Stiftstidende. - Morgenmaden er et vigtigt måltid, og vi har for mange unge, der møder uden at have fået morgenmad. Og uden brændstof på motoren er man ganske enkelt ikke så motiveret for at lære. Blodsukkeret daler og man bliver uopmærksom, forklarer skoleleder Elo Nielsen. - Det vigtigste for os er læring. Og for at det skal lykkes kræver det at sundheden og energien er i top, siger han. Når forsøgsperioden sidst i marts er overstået skal forløbet evalueres. - Men jeg vil undre mig meget, hvis vi ikke fortsætter og tilmed giver mellemtrinnet samme muligheder, siger Elo Nielsen.

Opsummering:
Elever fra 7.-9. klasse på Fjerritslev Skole tilbydes gratis havregryn og yoghurt før undervisningen.